- Ուրախությամբ ուզում եմ նշել, որ իմ առաջարկներին կառավարությունն արձագանքել է, երկխոսել ենք այս հարցերի շուրջ: Հակակոռուպցիոն անկախ մարմնի ձևավորման հետ կապված, որը կիրականացներ կոռուպցիոն գործերի քննություն, դատական կարգով հետապնդման գործառույթ, կառավարությունից ասացին, որ ժամանակին նման մոտեցում դիտարկել են, բայց, ինչպես գիտեք, Հայաստանում այժմ կա Հատուկ քննչական ծառայությունը, որը զբաղվում է պետական հանցագործությունների քննությամբ, առանձին է դատախազությունից։ Նշվեց նաև, որ ՀՀ Սահմանադրությամբ որոշակի դրույթներ կան, տարանջատում, ուստի այս մոտեցման որդեգրումը սահմանադրորեն հնարավոր չէ: Ինչ վերաբերում է Էթիկայի հանձնաժողովին, ապա կառավարությունը փորձում է նրանց հնարավորություն ընձեռել քննությունների իրականացում իրականացնել միայն հայտարարագրերի հիման վրա: Էթիկայի հանձնաժողովի դերի ամրապնդման ուղղությամբ որոշակի քայլեր կառավարության կողմից արդեն իսկ ձեռնարկվում են: Ես ուրախ եմ, որ իմ առաջարկները ևս այս համատեքստում դիտարկվում են: